**ПОДРУЧНИ ФУДБАЛСКИ САВЕЗ СРЕМ**

**ИЗВРШНИ ОДБОР ПФС СРЕМ**

Број: 3/2023

Сремска Митровиц, 17.07.2023.

На основу члана 71. Статута ПФС Срем и члана 9 Правилника о фудбалским такмичењима Фудбалског савеза Србије , Извршни одбор ПФС Срем на 4. (четвртој) седници одржаној 17.07.2023.године усвојио је

**П Р О П О З И Ц И Ј Е**

**Такмичења за Кадетско-пионирску лигу Срем**

 **ОПШТЕ ОДРЕДБЕ**

**Члан 1.**

 Пропозицијама такмичења Кадетско-пионирске фудбалске лиге одређују се услови организовања и правила за спровођење такмичења.  Пропозицијама се ближе уређују питања: руковођење  такмичењем,календар, начин такмичења и распоред утакмица; делегати, судије, тренери и званични представници клубова ; записник утакмице, игралиште, играчи и дресови; организација утакмице; право наступа играча; утврђивање идентитета и лекарски прегледи играча; жалбе на одигране утакмице и регистрација утакмица; утврђивање пласмана; дисциплински прекршаји, забрана одигравања утакмица на одређеном игралишту и забрана наступања суспендованог клуба; обнављање лиге; признања; финансијске одредбе и службени билтен.

**Члан 2.**

 Организатор такмичења у Кадетско-пионирској фудбалској лиги је  Подручни фудбалски савез Срем.

Седиште ПФС Срем је у Сремској Митровици, Вељка Петровића бб.

**Члан 3.**

 На територији  Подручног фудбалског савеза Срем установљава се једна  кадетске лиге: Кадетска лига са 14(четрнаест) клубова и две пионирска лиге : Пионирска лига ИСТОК 12 (дванаест) клубова и Пионирска лига ЗАПАД 12 (дванаест) клубова коју сачињава 6 (шест) Општинских фудбалских савеза и 1 (један) Градски фудбалски савез :

• ОФС Шид; ФСГ Сремска Митровица; ОФС Рума,ОФС Ириг;                   ОФС Пећинци; ОФС Стара Пазова; ОФС Инђија.

Од такмичарске 2023/2024. сезоне у Кадетско-пионирској фудбалској лиги такмичиће се 14 клубова у кадетској конкуренцији и 12 и 12 клубова у пионирској конкуренцији.

 **Члан 4.**

У такмичењу Кадетско-пионирске фудбалске лиге могу учествовати клубови који испуњавају обавезни минимум за рад са млађим категоријама. Учешће у редовном такмичењу  пионира и кадета односно услове за обављање стручнопедагошког рада у клубовима- најмање по један тренер са УЕФА „Б“ или „Ц“ лиценцом  за  категорију кадета као и један тренер са истим звањем за категорију пионира..

Одлуке о испуњавању услова из предходног става доносе надлежни органи  Подручног фудбалског савеза Срем.

Према првом тиму клуба који не извршава стручно-педагошке услове посебно у погледу учешћа у такмичењу примениће се мере из члана 97.ДП ФСС.

   **Члан 5.**

  Клубови Кадетско-пионирске фудбалске лиге обавезно учествују у такмичењу тимова које организује  Подручни фудбалски савез Срем.

  За сваку неоправдано неодиграну утакмицу кадетског или пионирског тима  регистровану службеним резултатом у корист противничког тима , у складу са одредбом из става 3. из претходног члана, казниће се клуб новчаном казном у износу од 5.000 динара у првом случају, 10.000 динара у другом, у трећем 20.000 динара у четвртом 30.000 динара и сваком следећем за 10.000 динара више.

 **РУКОВОЂЕЊЕ ТАКМИЧЕЊЕМ, КАЛЕНДАР, НАЧИН**

**ТАКМИЧЕЊА И РАСПОРЕД УТАКМИЦА**

  **Члан 6.**

 Такмичењем  у Кадетско-пионирској фудбалској лиги руководе инокосни органи за такмичење, суђење и дисциплински поступак.  Органи за такмичење и дисциплински поступак су надлежни првостепени такмичарски односно дисциплински орган. Надлежни другостепени такмичарски и дисциплински орган је Комисија Извршног одбора  ПФС Срем за жалбе.

  Одлуке о организацији, надлежности, начину рада и именовању органа из претходног става доноси Извршни одбор ПФС Срем.

  **Члан 7.**

 Календар такмичења у Кадетско-пионирској фудбалској лиги доноси Извршни одбор ПФС Срем у оквиру календара свих степена такмичења и других званичних утакмица и турнира Подручног фудбалског савеза Срем за јесењи односно пролетњи део првенства.

  **Члан 8.**

Начин такмичења у Кадетско-пионирској фудбалској лиги је бод систем  13 кола у  категорији кадета, 11. кола у категорији пионира. Сваки клуб са осталим клубовима у лиги игра две утакмице , као домаћин и као гост.

Распоред утакмица односно такмичарски бројеви клубова одређују се жребом најкасније седам дана пре почетка такмичарске сезоне.

  Приликом жребања клубови из истог места или насеља у непосредној близини могу захтевати такмичарске бројеве који обезбеђују да не буду домаћини у истом колу.

  Првоименовани клуб у распореду утакмица је домаћин утакмице.  Утакмице Кадетско-пионирске лиге играју се по правилу суботом.

  **Члан 9.**

Распоред одигравања утакмица-датум и место играња, игралиште, час почетка утакмице и делегате одређује надлежни орган за такмичење, а судије надлежни судијски орган из члана 6. ове Одлуке.

  Кад се стекну услови из члана 17. и 18. Правилника о фудбалским такмичењима орган за такмичење ће, на захтев клуба, изменити распоред одигравања утакмице, а изузетно и у другим оправданим ситуацијама , с тим да промена времена и места играња утакмице не буде на штету других заинтересованих клубова нити  у корист клуба који тражи измену термина утакмице. О одлагању утакмице клубови морају бити обавештени писмено у року од 72 сата пре термина одређеног за почетак утакмице која се одлаже.

  Одложена утакмица игра се , по правилу, пре одигравања утакмице наредног кола такмичења.

  Комесар за такмичење може, пре одигравања првенствених утакмица, или у краћем року, а према достављеном захтеву, донети одлуку да се првенствена утакмица одложи, због оправданих разлога који су наступили без кривице клубова учесника (невреме, обилне падавине (снег-киша), епидемија, болести играча, саобраћајне несреће једне од екипа учесница утакмице, ванредне ситуације друштвених немира већим размера на територију клубова учесника, немогућност да се спроведу прописане мере безбедности за одигравање првенствених утакмица и сл.).

  Када се утакмица одлаже због болести играча (тровање и сл.) то се може учинити уколико су болесни најмање 7 (седам) стандардних играча (играчи који су одиграли најмање 70% утакмица тј. налазили су се у записнику утакмице).  Када комесар за такмичење добије писмени захтев клуба за одлагање утакмице због болести  играча са комплетном медицинском документацијом (налаз надлежног специјалисте, дијагноза, мишљење за опоравак, тј. дужину боловања и сл.), пре доношења одлуке затражиће мишљење Медицинске комисије ПФС Срем по захтеву клуба за одлагање утакмице, а иста Комисија пре достављања мишљења може извршити одређене анализе, преглед болесника и сл.

**ДЕЛЕГАТИ РУКОВОДСТВА ТАКМИЧЕЊА**

 **Члан 10.**

 Делегати руководства такмичења у Кадетско-пионирској фудбалској лиги имају врховни надзор на утакмицама.

  Листу делегата Кадетско-пионирске фудбалске лиге, на предлог органа за такмичење усваја Извршни одбор ПФС Срем.

  Делегат нема право да се меша у одлуке судија Делегат нема право да забрани наступ неком играчу (осим у случају из Чл. 45 Правилника о фудбалским такмичењима и Чл. 25 ових Пропозиција) већ да укаже клубу евентуалну сметњу за наступ тог играча, па ако клуб то не прихвати и играча стави у тим на сопствени ризик делегат ће то унети у записник пре почетка утакмице.

  Делегат утакмице је дужан да познаје Пропозиције  такмичења у

Кадетско-пионирској фудбалској лиги, Правилник о  фудбалским такмичењима, Правила фудбалске игре  и друге прописе фудбалске организације и обавезан је да учествује у раду семинара које руководство такмичења организује пре почетка јесењег односно пролетњег дела такмичарске сезоне.

  Делегат утакмице је дужан да дође у просторије клуба домаћина један сат пре почетка заказане утакмице.

  Делегат утакмице, пре почетка утакмице, у присуству представника оба клуба утврђује право наступа и идентитет играча увидом у фудбалске легитимације.

  У случају недоласка делегата на утакмицу или његове спречености у току утакмице дужност ће обавити главни судија утакмице.

**СУДИЈЕ**

**Члан 11.**

 Листу судија Кадетско-пионирске фудбалске лиге, на предлог Извршног одбора, стручне организације судија и судија инструктора ПФС Срем усваја Извршни одбор ПФС Срем.

  Судије утакмица Кадетско-пионирске фудбалске лиге дужни су да, поред Правила фудбалске игре и других прописа у вези са ПФИ, познају Пропозиције такмичења у Кадетско-пионирској лиги, Правилник о фудбалским такмичењима и друге прописе фудбалске организације.

 **ТРЕНЕРИ**

 **Члан 12.**

 Тренер и помоћни тренер могу обављати дужност на утакмицама

Кадетско-пионирске фудбалске лиге уз дозволу за рад у одређеном клубу издату од Стручне организације фудбалских тренера  Подручног фудбалског савеза Срем која је уписана у тренерску легитимацију.  .

Тренери са дозволом за рад морају бити присутни у техничком простору, а идентификацију тренера обавезно обављају делегати утакмице на основу систем КОМЕТ.

Клуб који на више од 2 утакмице нема тренера са дозволом за рад подлеже одговорности према члану 97. ДП ФСС.

  **ПРЕДСТАВНИЦИ КЛУБА**

 **Члан 13.**

 На утакмицама Кадетско-пионирске фудбалске лиге клубове заступају званични представници са овлашћењима руководства такмичења.  Представници клубова су обавезни да делегату утакмице омогуће обављање дужности – да најкасније 45 минута пре почетка утакмице предају саставе екипа,  играча и заменика играча, овлашћења медицинских радника и комесара за безбедност и своје овлашћење.

  Представник клуба домаћина је дужан да делегату утакмице преда и оверену пријаву утакмице надлежном органу МУП-а, регистарски број возила за хитне лекарске интервенције са медицинским носилима, имена медицинског радника и возача возила и списак редара.

  Представник клуба не може бити тренер тима који је добио дозволу за рад у том клубу, нити тренер који је у текућој такмичарској сезони добио дозволу за рад у другом клубу исте лиге.

 Представник клуба не може бити играч тог клуба осим када клуб из оправданих разлога нема лиценцираног представника клуба тада капитен екипе врши дужност представника клуба и потписује записник утакмице.

 **ИГРАЛИШТЕ И ОЦЕНА ПОДОБНОСТИ ТЕРЕНА**

 **Члан 14.**

 Клубови Кадетско-пионирске фудбалске лиге морају имати сопствено или  склопљен споразум оверен са другим клубом где ће играти своје утакмице.  Игралишта морају бити регистрована од надлежне комисије Извршног одбора ПФС Срем за одигравање утакмица Подручног степена или надлежног органа за утакмице вишег степена такмичења, сагласно Правилима фудбалске игре и Правилнику о стручно-педагошком раду у организацијама ФСС.

 Решење о регистрацији игралишта истиче се у просторији у којој се саставља записник утакмице.

  **Члан 15.**

  Клуб домаћин – организатор утакмице је обавезан да припреми терен подобан за игру .

  Судија који је одређен да води утакмицу у присуству капитена оба тима одлучује о неподобности терена за игру. Одлуку о неподобности терена за игру судија је дужан да унесе и образложи у записник утакмице, а делегат записник убацује у информациоми ситем КОМЕТ у року од 24 часа уз претходно телефонско обавештење.

 **ИГРАЧИ – НАЈМАЊИ БРОЈ И ЗАМЕНЕ**

 **Члан 16.**

 Утакмица Кадета  може почети ако клубови наступе најмање са по 7

(седам) играча од којих 3 (три) играча могу наступити  рођени 2006.године.

Играчи који не наступе од почетка утакмице могу накнадно ући у игру сагласно Правилима фудбалске игре и уколико су пре почетка утакмице унети у записник.

 На утакмицама кадетско-пионирске фудбалске лиге могу се извршити измене 7  (седам ) играча.

            На утакмицама пионира имају право наступа играчи рођени 2009 и 2010 године и млађи који су на дан утакмице напунили пуних 12 (дванаест) година.

 На утакмицама кадета право наступа имају играчи рођени 2007 и 2008. године и млађи који на дан утакмице имају пуних 14 (четрнаест) година и 13 (тринаест) година са уредно извршеним и уписаним  специјалним лекарским убаченим у систем КОМЕТ.

**ДРЕСОВИ – БОЈА И БРОЈЕВИ**

 **Члан 17.**

 Клубови Кадетско-пионирске фудбалске лиге пре почетка такмичарске сезоне, приликом жребања такмичарских бројева, пријављују боју дресова у којима ће наступати на утакмицама.

  На утакмици Кадетско-пионирске фудбалске лиге играчи два тима не могу наступити у дресовима исте или сличне боје.

  Уколико су дресови исте или сличне боје дресове ће променити гостујући тим. У том случају клуб домаћин је дужан да позајми дресове гостујућем тиму.

  **Члан 18.**

 Играчи који наступају на утакмицама Кадетско-пионирске фудбалске лиге на дресовима морају имати бројеве који одговарају бројевима играча уписаних у записнику утакмице. Прописана величина бројева на дресовима је висина 25 и ширина 5 цм. улежени на једнобојној површини 20 х 30 цм.

**ОРГАНИЗАЦИЈА УТАКМИЦЕ**

  **Члан 19.**

 За организацију утакмице Кадетско-пионирске фудбалске лиге одговоран је клуб домаћин. Клуб домаћин, као организатор утакмице, мора створити услове за рад и безбедност унутар и око игралишта пре, за време и после утакмице – да утакмицу као јавну пријави надлежном органу МУП-а и да у току трајања утакмице обезбеди:

* За сваку утакмицу писано обавештење – пријаву надлежном органу МУП-а у року који одреди тај орган, а које домаћи клуб предаје делегату пре почетка утакмице, која се уз записник доставља надлежном органу.
* Ако клуб домаћин нема пријаву – обавештење МУП-а утакмице се неће играти, а утакмица ће се регистровати сходно Чл. 48 Правилника о фудбалским такмичењима ФСС.
* Комесара за безбедност и редарску службу – по процени организатора.
* Здравствену заштиту и дежурно возило, делегат је дужан да пре почетка утакмице изврши идентификацију здравственог радника на основу издате лиценце. Уколико здравствени радник није присутан утакмица се неће играти.
* Довољан број пионира у спортској опреми за сакупљање лопти.
* Две фудбалске лопте одговарајућег квалитета
* Да се на игралишту не продаје пиће у стакленој амбалажи.
* Безбедан боравак гостујућег клуба и службених лица пре, за време и после утакмице све до одласка из места одигравања утакмице.

**Члан 20.**

 У ограђеном делу игралишта – у техничком простору могу се налазити лица уписана у записник : највише седам заменика играча у спортској опреми, тренер и помоћни тренер са дозволама за рад у спортској опреми, званични представник клуба, лекар и физиотерапеут са овлашћењима или лиценцама руководства такмичења.

  На месту одређеном за делегата утакмице или његовој близини могу бити и клубски комесари за безбедност, а у ограђеном делу игралишта фото и радио репортери и представници органа МУП-а.

**ПРАВО НАСТУПА**

  **Члан 21.**

 Право наступа на утакмицама Кадета  имају играчи који су рођени           2006.године (три), 2007 и 2008, 2009 године и млађи који на дан утакмице имају пуних 13 (тринаест) година са уредно уписаним специјалним лекарским прегледом у систем КОМЕТ.

На утакмицама пионира могу наступити играчи који су рођени 2009 и 2010.године.и млађи који на дан утакмице имају пуних 12.година.

У Кадетско-пионирској лиги ПФС није дозвољен наступ страним играчима.

Суспендовани играчи односно играчи који издржавају казну или аутоматску казну забране играња немају право наступа.  Право наступа утврђује делегат.

  **Члан 22.**

 На утакмицама Кадетско-пионирске фудбалске лиге клубови су обавезни започети утакмицу са одређеним бројем  играча (7) седам према одлуци надлежног органа Фудбалског савеза Србије.

  **УТВРЂИВАЊЕ ИДЕНТИТЕТА ИГРАЧА**

 **Члан 23.**

 Идентитет играча и заменика играча уписаних у записник утврђује делегат на основу система КОМЕТ.

Уколико, један или оба представника клуба не желе да изврше идентификацију играча пре почетка утакмице, делегат је дужан да то констатује у систему КОМЕТ.

  Накнадни приговори када утакмица почне и заврши се неће се узимати у разматрање.

  Идентитет играча и заменика играча уписаних у записник који нису стигли до почетка утакмице делегат ће утврдити непосредно пре њиховог уласка у игру односно за време одмора између два полувремена или непосредно по завршетку утакмице, пре закључивања записника утакмице у систему КОМЕТ.

**ЛЕКАРСКИ ПРЕГЛЕД ИГРАЧА**

 **Члан 24.**

Сваки играч мора имати убележен лекарски налаз или, изузетно, званичну потврду о извршеном лекарском прегледу која је убачена у систем КОМЕТ.

  Рок важности лекарског прегледа је четири месеца.

  Специјални лекарски преглед обавља комисија здравствене спортске установе, а налаз је обавезно убацити у систем КОМЕТ..

  Специјални лекарски преглед важи четири месеца за играче кадете који на дан одигравања утакмице немају пуних 14 година .Са важећим специјалним лекарским прегледом играч може наступити и у случају да је истекао рок важности редовног прегледа. Играч коме лекарски преглед није убележен у систем КОМЕТ, нема право наступа на утакмици. Играч са специјалним лекарским прегледом, нема право наступа ако преглед није убачен у систем КОМЕТ.

**ЖАЛБЕ НА ОДИГРАНЕ УТАКМИЦЕ**

  **Члан 25.**

 Жалбе на одигране утакмице у првом степену, по свим основама,решава надлежни орган за такмичење.

  Жалба се мора уложити у року два дана од дана одигравања утакмице, са документом о уплаћеној такси. Уколико рок за улагање жалбе истиче у недељу или на државни празник продужава се до наредног радног дана.  Неблаговремено уложене жалбе, необразложене, нетаксиране или недовољно таксиране односно неблаговремено таксиране биће одбачене.  При оцени благовремености жалбе важи датум поштанског жига препоручене пошиљке или доказа о непосредној предаји жалбе односно новчане уплатнице.

  **Члан 26.**

Свака жалба у првом степену мора бити решена у року петнаест дана од дана пријема жалбе, изузев ако су жалбени разлози у надлежности другог органа.

У том случају решавање жалбе се одлаже до коначне одлуке надлежног органа.  Уколико такмичарски орган не поступи у смислу одредбе из претходног става, подносилац жалбе има право жалбе другостепеном органу – Комисији Извршног одбора ПФС Срем за жалбе у наредном року осам дана од дана истека рока у коме је првостепени орган био дужан да донесе одлуку.  Другостепена одлука мора бити донета у року петнаест дана од дана пријема жалбе .

  Ако другостепени орган не поступи у смислу одредбе из претходног става, подносилац жалбе има право да поднесе предлог за заштиту Правилника, по одредбама члана 68. Правилника о фудбалским такмичењима, у року од осам дана од истека рока у коме је другостепени орган био дужан да донесе одлуку.

  **Члан 27.**

 Изузетно, за утакмице последња три кола такмичарске сезоне рокови за улагање жалби су – у првом степену један дан по одиграној утакмици, а у другом степену два дана по пријему првостепене одлуке.

  Ако другостепени орган не донесе одлуку у року три дана подносилац жалбе има право да поднесе предлог за заштиту Правилника у року  осам дана од дана истека рока у коме је другостепени орган био дужан да донесе одлуку.

**РЕГИСТРАЦИЈА УТАКМИЦЕ**

 **Члан 28.**

 Утакмице Кадетско-пионирске фудбалске лиге региструје надлежни орган за такмичење постигнутим резултатом у року од 15 дана од дана одигравања, изузев утакмица на које је уложена жалба и за које постоји основ за регистрацију по службеној дужности 3-0 (пар-форфе).

  ок за регистрацију утакмице на коју је уложена жалба продужава се до доношења одлуке по жалби односно до правоснажности те одлуке.

**УТВРЂИВАЊЕ ПЛАСМАНА**

 **Члан 29.**

 Пласман клубова на табели одређује се на основу освојених бодова посебно за кадетску екипу и посебно за пионирску екипу.

  Победа у утакмици Кадетско-пионирске фудбалске лиге вреднује се са три бода, а нерешен резултат са два – по један бод сваком тиму.

  Табела Кадетско-пионирске фудбалске лиге садржи : место (пласман), назив клуба, број одиграних утакмица, број победа, нерешених и изгубљених утакмица, број датих и примљених погодака  (гол разлика) и број бодова.

Уколико тимови освоје исти број бодова одлучују међусобни сусрети,

разлика између датих и примљених голова. У случају да је разлика једнака боље место на табели заузима тим који је постигао више голова, а ако су постигли исти број голова одлучује резултат међусобних сусрета. Ако је и резултат међусобних сусрета исти (једнак број освојених бодова и постигнутих голова у гостима) пласман ће се одредити жребом.

 Изузетно, ако је реч о месту које одлучује првака, као и о месту које одлучује о преласку у виши или нижи степен такмичења укључујући и утакмице доигравања (квалификације, бараж и слично), у случају да два или више тимова имају исти збир освојених бодова , пласман на табели одређује се на основу додатне помоћне табеле од резултата који су постигнути у међусобним утакмицама. Пласман на додатној  (помоћној табели, утврђује се збиром освојениох бодова, ако је збир бодова једнак, одлучује разлика између датих и примљених голова, ако је и ова разлика једнака, одлучује већи број постигнутих голова у гостима (када су у питању два клуба), односно већи број постигнутих голова (када су у питању три или више клубова).

Ако се ни на овакав начин не може одредити пласман  онда се одигравају утакмице између заинтересованих тимова и то :

* две утакмице по двоструком куп систему, ако су у питању два клуба.
* три утакмице по једноструком бод систему на неутралном терену, ако су у питању три клуба.
* потрабан број утакмица по једноструком куп систему, на неутралном терену, ако су у питању 4 или више клубова.

 Уколико се са тим сагласе заинтересовани клубови, уместо одигравања ових утакмица, питање победника може се утврдити и жребом, који споводи надлежни такмичарски орган.

  **ДИСЦИПЛИНСКИ  ПРЕКРШАЈИ**

 **Члан 30.**

 О дисциплинским прекршајима играча, стручних и спортских радника у клубовима Кадетско-пионирске фудбалске лиге одлучује надлежни орган из члана 6. ових Пропозиција.

  Искључени, удаљени или пријављени играч односно стручни или спортски радник дужан је да се после утакмице јави делегату ради саслушања.  Уколико наведена лица не поступе у смислу одредбе из претходног става или, у року од три дана од дана одигравања утакмице, не доставе изјаву дисциплинском органу сматраће се да су саслушани.

  **Члан 31.**

 На првенственим утакмицама немају право наступа играчи који се налазе под суспензијом, казном забране играња и аутоматском казном због добијених 4, 6, 8. итд. опомена.

  Играч издржава аутоматску казну забране играња након добијања 4 (четири) опомене.

  Аутоматску казну забране играња једне првенствене утакмице насталу због добијене 4 (четири) опомене, играч издржава на првој наредној првенственој утакмици.

  Након оствареног бонуса од 4 (четири) утакмице и паузе, играч следећу казну забране играња издржава после две опомене, а потом после сваке друге опомене издржава се аутоматска казна забрана играња на једној утакмици.  Играчу који је завршио првенство са једном, две, три, пет, итд. опомена, а његов клуб наступа на утакмицама баража, или из било ког разлога наставља такмичење, опомене и аутоматска казна забрана играња после добијених 4, 6, 8 итд. опомене се не бришу, већ играч са њима започиње утакмице баража или наствка такмичења.

  Опомене из једне не преносе се у наредну такмичарску сезону, као ни аутоматска казна забране играња после добијених 4,6, 8. итд. опомена изречена у последњем колу или последњој утакмици претходне такмичарске сезоне.  Ако играч на утакмици добије дисциплинску меру – опомену и на истој буде искључен због добијања друге опомене, играч се дисциплински кажњава због искључења, а опомене се не евидентирају.

  **Члан 32.**

  Играч уписан у записник утакмице, без обзира да ли је улазио у игру, није издржао аутоматску казну.

  Играч који треба да издржава и казну забране играња одређеног броја утакмица и аутоматску казну прво издржава казну забране играња, а затим аутоматску казну и нема право да бира утакмицу на којој ће издржати аутоматску казну.

  Ако играч на утакмици добије опомену и на истој, због добијања друге опомене, буде искључен дисциплински се кажњава због искључења, а опомене се не евидентирају.

  **ЗАБРАНА  ОДИГРАВАЊА  УТАКМИЦА НА**

 **ОДРЕЂЕНОМ  ИГРАЛИШТУ**

 **Члан 33.**

 Клуб (тим) кажњен забраном играња утакмица на одређеном игралишту или игралиштима одређеног подручја дужан је да, најкасније три дана прераспоредом утврђеног термина одигравања утакмице, такмичарском органу пријави игралиште регистровано за утакмице подручног или вишег степена такмичења на којем ће се одиграти утакмица.

Забрана одигравања утакмице примењује се на сва игралишта на територији општине фудбалског савеза којем припада клуб и на друга игралишта удаљена до 30 километара од седишта кажњеног клуба односно од игралишта – места прекршаја. Гостујући клуб мора бити обавештен о месту одигравања утакмице најкасније 48 часова пре времена утврђеног за почетак утакмице. Казна забране одигравања утакмица на одређеном игралишту односи се на првенствене и куп утакмице  тима (селекције) који је проузроковао изрицање такве дисциплинске мере.

  **ЗАБРАНА НАСТУПАЊА СУСПЕНДОВАНОГ КЛУБА**

 **Члан 34.**

 Суспендовани клуб односно тим не може наступати на јавној утакмици .  Све неодигране утакмице у време суспензије регистроваће се службеним резултатом 3-0 у корист противника, осим када је суспензија изречена ради утврђивања материјалне истине неопходне за доношење одлуке о неком спорном случају.

  По доношењу коначне одлуке клуб је дужан да одигра утакмице према распореду који утврди надлежни такмичарски орган.

  **ПРЕДАВАЊЕ УТАКМИЦЕ**

**Чл. 35**

 Клуб који неоправдано не дође на утакмицу губи је са 3:0 (пар – форфе) и кажњава се према одредбама ДП ФСС.

**Чл. 36**

  Клуб који у току такмичења два пута неоправдано не одигра утакмице, искључује се из даљег такмичења и подлеже одговорности по одредбама ДП ФСС.

                                                               **Чл. 37**

 Поред тога клуб је дужан да надокнади следеће трошкове другом клубу, према рачунима, који се утврђују на следећи начин: путне трошкове за 25 лица, ако је реч о клубу који је гостовао, односно ефективне трошкове око организовања утакмице (припрема стадиона, трошкови суђења и делегата, организација редарске службе, службе обезбеђења, за штампање улазница и сл.).

  **Чл. 38**

  Образложени захтев са спецификацијом трошкова чију накнаду тражи, са документацијом клуб је дужан да достави у два примерка, најкасније у року од 5 дана од дана када противник није дошао на утакмицу. Захтеви за надокнаду трошкова, који стигну после овог рока неће се узимати на разматрање.  Одлуку о висини накнаде трошкова доноси комесар за такмичење.

**ОБНАВЉАЊЕ  ЛИГА**

 **Члан39.**

 По завршетку такмичарске сезоне и утврђеног коначног пласмана клубова Кадетско-пионирске фудбалске лиге првопласирани Кадетске  лиге попуњава Другу Кадетску лигу Војводине, првопласирани тј. прваци лиге пионира „ИСТОК“ и „ЗАПАД“ играју бараж између себе  2 (две) утакмице, након добијања коначног победника пионирске лиге победник баража игра 2 (две) утакмице за попуну пионирске лиге  Војводине.

**ПРИЗНАЊА**

  **Члан 40.**

 Фудбалски савез Срем, по завршетку такмичарске сезоне, првопласираним клубовима у Кадетско-пионирској фудбалској лиги додељује пехаре у трајно власништво.

**ЗАВРШНЕ ОДРЕДБЕ**

 **Члан 41.**

 За све што није предвиђено овим Пропозицијама важе одредбе Правилника о фудбалским такмичењима , Дисциплинског правилника и других прописа Фудбалског савеза Србије.

  **Члан 42.**

 Усвајањем ових Пропозиција престају да важе Пропозиције такмичења у Кадетско-пионирској фудбалској лиги усвојене на Извршном одбору ПФС Срем одржаном 17.07.2023 године.

  **Члан 43.**

 Ове Пропозиције примењиваће се од такмичарске 2023/2024 сезоне

.

Председник ПФС Срем

 ***Катић Велибор с.р.***

2200 СРЕМСКА МИТРОВИЦА, Вељка Петровића бб, телефон/факс:022/21-00-414, рачин:325-9500600061101-77